Oksana Markarova

Oksana Markarova (ukraina Оксана Сергіївна Маркарова; sündinud 28. oktoobril 1976 Rivnes) on Ukraina poliitik, riigiametnik ja diplomaat, aastast 2025 Ukraina presidendi nõunik Ukraina ülesehitamise ja investeeringute alal, aastatel 2021–2025 Ukraina suursaadik Ameerika Ühendriikides.

 Haridus 
Ta on omandanud magistrikraadi ökoloogia alal Kiievi Mogila Akadeemias ning magistrikraadi rahvusvahelise rahanduse ja kaubanduse erialal Indiana Ülikoolis.

 Töökäik 
Kuni 2015. aastani töötas ta erasektoris. 2015. aastast kuni 2016. aasta aprillini töötas ta Ukraina rahandusministri asetäitjana. Alates 29. aprillist 2016 oli ta Ukraina rahandusministri esimene asetäitja.Markarova Oksana Government Portal 

Alates 8. juunist 2018 oli ta Ukraina rahandusministri kohusetäitja ning alates 22. novembrist 2018 kuni 4. märtsini 2020 Ukraina rahandusminister.Ukraine. Ministries, etc. rulers.org 

25. veebruaril 2021 nimetas president Volodõmõr Zelenskõi Oksana Markarova Ukraina erakorraliseks ja täievoliliseks suursaadikuks Ameerika Ühendriikides. 

27. augustil 2025 kutsuti ta suursaadiku ametist tagasi ja 30. novembril 2025 määrati ta Ukraina presidendi nõunikuks Ukraina ülesehitamise ja investeeringute alal.

Tunnustus 

2022, 2024 ja 2025 – Vürstinna Olha ordeni 1., 2. ja 3. järk (olulise isikliku panuse eest riikidevahelise koostöö arendamisse, viljaka diplomaatilise tegevuse ja kõrge professionaalsuse eest).

Viited

Kategooria:Ukraina poliitikud
Kategooria:Ukraina diplomaadid
Kategooria:Rahandusministrid
Kategooria:Sündinud 1976